ພັດທະນາການພົວພັນຖານບ້ານໃກ້ເຮືອນຄຽງມິດຕະພາບ ແລະ ການຮ່ວມມືຮອບດ້ານ ລະຫວ່າງ ຫວຽດນາມ - ຈີນ
ເນື່ອງໃນໂອກາດສະພາແຫ່ງຊາດ ຊຸດທີ XV (ທີ່ກອງປະຊຸມຄັ້ງປະຖົມມະລຶກ) ໃຫ້ສັດຕະຍາບັນ, ປະທານປະເທດແຕ່ງຕັ້ງ ທ່ານ ບຸຍແທັງເຊີນ ຮັບດຳລົງຕຳແໜ່ງລັດຖະມົນຕີກະຊວງການຕ່າງປະເທດ ສາທາລະນະລັດ ສັງຄົມນິຍົມ ຫວຽດນາມ, ທ່ານ ຫວາງອີ ກຳມະການຄະນະລັດຖະບານ, ລັດຖະມົນຕີ ກະຊວງການຕ່າງປະເທດ ຈີນ ໄດ້ສົ່ງສານສະແດງຄວາມຊົມເຊີຍ.
ທ່ານ ຫວາງອີ ໃຫ້ຮູ້ວ່າ: ນັບແຕ່ຕົ້ນປີມາຮອດປັດຈຸບັນ ການພົວພັນລະຫວ່າງ ຈີນ - ຫວຽດນາມ ມີການພັດທະນາອັນດີງາມ, ການນຳຂັ້ນສູງສອງຝ່າຍຮັກສາການແລກປ່ຽນຍຸດທະສາດ, ການຮ່ວມມືໃນທຸກຂົງເຂດນັບມື້ນັບເຂົ້າສູ່ລວງເລິກ ແລະ ແທດຈິງ.
ທ່ານ ຫວາງອີ ສະແດງຄວາມປາດຖະໜາວ່າ ໃນສະພາບການໃໝ່ນີ້, ສອງຝ່າຍຈະວາງແຜນຜັງ ແລະ ຊຸກຍູ້ສັງລວມທຸກດ້ານໃນວຽກງານສອງຝ່າຍຕາມທິດນຳເຊິ່ງການນຳຂັ້ນສູງສອງປະເທດກຳກົດ, ປະກອບສ່ວນເຂົ້າໃນການພັດທະນາການພົວພັນຖານບ້ານໃກ້ເຮືອນຄຽງມິດຕະພາບ ແລະ ການຮ່ວມມືຮອບດ້ານ ຈີນ - ຫວຽດນາມ ຢ່າງບໍ່ຢຸດຢັ້ງ.
ບຸນຄົງ